ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Μαΐου 1990

περί εγκρίσεως του προγράμματος μέτρων που παρουσίασε η ιταλική κυβέρνηση για το 1990 σχετικά με την αναδιάρθρωση του συστήματος γεωργικών ερευνών στην Ιταλία

(Το κείμενο στην ιταλική γλώσσα είναι το μόνο αυθεντικό)

(90/328/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος γεωργικών ερευνών στην Ιταλία (1), όπως τροποποιήθηκε τελευταία από την απόφαση 89/624/ΕΟΚ (2), και ιδίως το άρθρο 4 παράγραφος 3,

Εκτιμώντας:

ότι, σύμφωνα με το άρθρο 4 παράγραφος 1 της απόφασης 81/518/ΕΟΚ, η ιταλική κυβέρνηση παρουσίασε πρόγραμμα μέτρων που προβλέπονται για το 1990·

ότι, με το πρόγραμμα που παρουσιάζεται, είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στον αγροτικό τομέα που ανταποκρίνεται ικανοποιητικά στις κοινοτικές αιτήσεις όσον αφορά τη στατιστική πληροφόρηση στον τομέα αυτό·

ότι η ιταλική κυβέρνηση προσκόμισε επίσης έκθεση σχετικά με την εκτέλεση του προηγούμενου ετήσιου προγράμματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα των μέτρων που παρουσίασε η ιταλική κυβέρνηση για το 1990, σχετικά με την αναδιάρθρωση του συστήματος γεωργικών ερευνών στην Ιταλία, εγκρίνεται.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 22 Μαΐου 1990.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 195 της 18. 7. 1981, σ. 48.

(2) ΕΕ αριθ. L 359 της 8. 12. 1989, σ. 8.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Απριλίου 1990

για την τροποποίηση της απόφασης 77/271/Ευρατόμ περί εκτελέσεως της αποφάσεως 77/270/Ευρατόμ περί εξουσιοδοτήσεως της Επιτροπής να συνάπτει δάνεια Ευρατόμ για τη συμμετοχή στη χρηματοδότηση των πυρηνικών σταθμών παραγωγής ηλεκτρικής ενέργειας

(90/212/Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

την απόφαση 77/270/Ευρατόμ του Συμβουλίου της 29ης Μαρτίου 1977 με την οποία εξουσιοδοτείται η Επιτροπή να συνάψει δάνεια Ευρατόμ με σκοπό να συνεισφέρει στη χρηματοδότηση των πυρηνικών κέντρων παραγωγής ενέργειας (1), και ιδίως το άρθρο 1,

την πρόταση της Επιτροπής,

Εκτιμώντας:

ότι έχει καλυφθεί το ποσό του δανείου ύψους 2 800 εκατομμυρίων Ecu, που προβλέπεται στην απόφαση 77/271/Ευρατόμ (2), όπως τροποποιήθηκε τελευταία από την απόφαση 85/537/Ευρατόμ (3)·

ότι η πυρηνική ενέργεια παίζει σημαντικό ρόλο στα πλαίσια του συνολικού ενεργειακού εφοδιασμού της Κοινότητας και ότι θα έπρεπε να πραγματοποιηθούν μεγάλου ύψους επενδύσεις στον τομέα αυτό, τόσο στο στάδιο της παραγωγής, λαμβανομένων υπόψη των απαιτήσεων ασφάλειας, όσο και στο επόμενο στάδιο της παραγωγής ενέργειας, ιδιαίτερα σε ό,τι αφορά την ανακύκλωση και την αποθήκευση καταλοίπων πυρηνικών καυσίμων·

ότι, βάσει της μέχρι σήμερα εμπειρίας, επιβάλλεται η αύξηση κατά 1 000 εκατομμύρια Ecu του συνολικού ποσού των δανείων τα οποία η Επιτροπή είναι εξουσιοδοτημένη να συνάψει στο όνομα της Ευρωπαϊκής Κοινότητας Ατομικής Ενέργειας·

ότι, κατά συνέπεια, ενδείκνυται να τροποποιηθεί η απόφαση 77/271/Ευρατόμ,

ΑΠΟΦΑΣΙΖΕΙ:

Άρθρο μόνο

Το μοναδικό άρθρο της απόφασης 77/271/Ευρατόμ αντικαθίσταται από το ακόλουθο κείμενο:

«Άρθρο μόνο

Τα δάνεια του άρθρου 1 της απόφασης 77/270/Ευρατόμ μπορούν να συνομολογηθούν μέχρις ύψους κεφαλαίου όχι μεγαλύτερου των 4 000 εκατομμυρίων Ecu ή του ισοπόσου του.

Εφόσον το ύψος των πραγματοποιουμένων πράξεων φθάσει τα 3 800 εκατομμύρια Ecu, η Επιτροπή ενημερώνει το Συμβούλιο, το οποίο αποφασίζει ομόφωνα, το συντομότερο δυνατό, και κατόπιν προτάσεως της Επιτροπής σχετικά με τον καθορισμό ενός νέου ποσού.»

Λουξεμβούργο, 23 Απριλίου 1990.

Για το Συμβούλιο

Ο Πρόεδρος

A. REYNOLDS

(1) ΕΕ αριθ. L 88 της 6. 4. 1977, σ. 9.

(2) ΕΕ αριθ. L 88 της 6. 4. 1977, σ. 11.

(3) ΕΕ αριθ. L 334 της 12. 12. 1985, σ. 23.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Μαρτίου 1990

για την τροποποίηση της απόφασης 89/244/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας

(Τα κείμενα στην ολλανδική, γαλλική και γερμανική γλώσσα είναι τα μόνα αυθεντικά)

(90/162/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 89/439/ΕΟΚ (2), και ιδίως το άρθρο 14 παράγραφος 3,

τα αιτήματα που υπέβαλαν το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες,

Εκτιμώντας:

ότι, βάσει των διατάξεων της οδηγίας 77/93/ΕΟΚ, οι κόνδυλοι πατάτα καταγωγής Τουρκίας δεν είναι καταρχή δυνατό να εισάγονται στην Κοινότητα, επειδή υπάρχει κίνδυνος εισαγωγής εξωτικών ασθενειών της πατάτας οι οποίες είναι άγνωστες στην Κοινότητα·

ότι, ωστόσο, το άρθρο 14 παράγραφος 3 της εν λόγω οδηγίας επιτρέπει παρεκκλίσεις από αυτόν τον κανόνα, σε περίπτωση που είναι αποδεδειγμένο ότι δεν υπάρχει κίνδυνος διάδοσης επιβλαβών οργανισμών·

ότι με την απόφασή της 89/244/ΕΟΚ (3), όπως τροποποιήθηκε τελευταία από την απόφαση 89/481/ΕΟΚ (4), η Επιτροπή χορήγησε τέτοιες παρεκκλίσεις με αναθεωρημένους όρους όσον αφορά τις πατάτες για ανθρώπινη κατανάλωση καταγωγής Τουρκίας·

ότι η απόφαση αυτή ορίζει ότι η άδεια θα λήξει στις 15 Ιουνίου 1986·

ότι οι περιστάσεις που δικαιολογούν την άδεια ισχύουν ακόμη·

ότι, ως εκ τούτου, η άδεια πρέπει να παραταθεί·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 89/224/ΕΟΚ τροποποιείται ως εξής:

1. Στο άρθρο 1 παράγραφος 2 στοιχείο ε) η αναφορά σο έτος « 1988» αντικαθίσταται από την αναφορά στο έτος «1989».

2. Στο άρθρο 2, η ημερομηνία «15 Ιουνίου 1989» αντικαθίσταται από την ημερομηνία «30 Μαΐου 1990».

3. Στο άρθρο 3, η ημερομηνία «1η Αυγούστου 1989» αντικαθίσταται από την ημερομηνία «1η Αυγούστου 1990». Άρθρο 2

Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου και το Βασίλειο των Κάτω Χωρών.

Βρυξέλλες, 23 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 212 της 22. 7. 1989, σ. 106.

(3) ΕΕ αριθ. L 99 της 12. 4. 1989, σ. 26.

(4) ΕΕ αριθ. L 235 της 12. 8. 1989, σ. 32.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Απριλίου 1990

για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων

(90/216/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας ότι η σύναψη της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων πρέπει να επιτρέπει τη βελτίωση της ροής της κυκλοφορίας κατά τη διέλευση των συνόρων μεταξύ των συμβαλλομένων μερών· ότι, συνεπώς, είναι σκόπιμο να εγκριθεί η εν λόγω συμφωνία,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για τη διευκόλυνση των ελέγχων κα των διατυπώσεων κατά τη μεταφορά εμπορευμάτων εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η Κοινότητα εκπροσωπείται, στα πλαίσια της μεικτής επιτροπής που προβλέπεται στο άρθρο 15 της συμφωνίας, από την Επιτροπή με την οποία συμπαρίστανται οι αντιπρόσωποι των κρατών μελών.

Άρθρο 3

Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 22 της συμφωνίας.

Λουξεμβούργο, 23 Απριλίου 1990.

Για το Συμβούλιο

Ο Πρόεδρος

A. REYNOLDS
ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Μαρτίου 1990 για την τροποποίηση της απόφασης 86/283/ΕΟΚ για τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (90/146/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 136,

το σχέδιο απόφασης που υπέβαλε η Επιτροπή, (1)

τη γνώμη του Ευρωπαϊκού Κοινοβουλίου, (2)

Εκτιμώντας:

ότι είναι αναγκαίο να

εξακολουθήσουν να ισχύουν οι διατάξεις που εφαρμόζονται στα πλαίσια της απόφασης 86/283/ΕΟΚ του Συμβουλίου της 30ής Ιουνίου 1986 σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα (3), όπως τροποποιήθηκε τελευταία από τον κανονισμό (ΕΟΚ) αριθ. 4041/89 (4), για περίοδο που επιτρέπει τη διεξαγωγή των διαδικασιών υποβολής και στη συνέχεια έκδοσης της νέας απόφασης για τη σύνδεση-

ότι πρέπει να τεθεί σε εφαρμογή στις ΥΧΕ, με την έναρξη ισχύος των μεταβατικών αυτών μέτρων, ίδιο εμπορικό καθεστώς με αυτό που ισχύει στα κράτη ΑΚΕ, με την επιφύλαξη των διατάξεων που μπορεί να θεσπιστούν στα πλαίσια της νέας απόφασης για τη σύνδεση,

ΑΠΟΦΑΣΙΖΕΙ:

Άρθρο 1

Το άρθρο 183 της απόφασης 86/283/ΕΟΚ αντικαθίσταται από το ακόλουθο κείμενο:

"Άρθρο 183

Η παρούσα απόφαση, καθώς και τα παραρτήματά της, εφαρμόζεται μέχρις ότου αρχίσουν να ισχύουν νέες διατάξεις εφαρμογής των αρχών που αναγράφονται στα άρθρα 131 έως 135 της συνθήκης ΕΟΚ, και το αργότερο μέχρι τις 28 Φεβρουαρίου 1991, με την επιφύλαξη ευνοϊκοτέρων διατάξεων που θα λάβει η Κοινότητα όσον αφορά την εισαγωγή προϊόντων καταγωγής ΥΧΕ."

Άρθρο 2

Κατά παρέκκλιση του άρθρου 77 παράγραφος 1 της απόφασης 86/283/ΕΟΚ, η έννοια των "καταγομένων προϊόντων" ή "προϊόντων καταγωγής" και οι μέθοδοι διοικητικής συνεργασίας που τα αφορούν είναι, τηρουμένων των αναλογιών, όσον αφορά τις ΥΧΕ, αυτές που καθορίζονται για τα κράτη ΑΚΕ στο παράρτημα της απόφασης αριθ. 2/90 του Συμβουλίου των Υπουργών ΑΚΕ-ΕΟΚ της 27ης Φεβρουαρίου 1990 για τα μεταβατικά μέτρα που πρέπει να εφαρμοστούν από την 1η Μαρτίου 1990 (5).

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Μαρτίου 1990.

Βρυξέλλες, 5 Μαρτίου 1990.

Για το Συμβούλιο

Ο Πρόεδρος

G. COLLINS

(1) ΕΕ αριθ. C 44 της 24. 2. 1990, σ. 14.

(2) ΕΕ αριθ. C 68 της 19. 3. 1990.

(3) ΕΕ αριθ. L 175 της 1. 7. 1986, σ. 1.

(4) ΕΕ αριθ. L 387 της 30. 12. 1989, σ. 65.(5) Βλέπε σελίδα 2 της παρούσας Επίσημης Εφημερίδας.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Μαρτίου 1990

για έγκριση του σχεδίου εφαρμογής στο Ηνωμένο Βασίλειο του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

(Το κείμενο στην αγγλική γλώσσα είναι το μόνο αυθεντικό)

(90/136/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο,

Εκτιμώντας:

ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή·

ότι πρέπει να εγκριθεί το σχέδιο εφαρμογής που ανακοινώθηκε από το Ηνωμένο Βασίλειο στις 12 Φεβρουαρίου 1990, όπως τροποποιήθηκε με την τηλεφωτοαντιγραφή αριθ. 18 της 23ης Φεβρουαρίου 1990 και με την τηλεφωτοαντιγραφή αριθ. 38 της 28ης Φεβρουαρίου 1990,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι εθνικές διατάξεις εφαρμογής στο Ηνωμένο Βασίλειο του άρθρου 3β του κανονισμού (ΕΟΚ) αριθ. 857/84 που προβλέπουν αφενός μεν τη χορήγηση συμπληρωματικής ποσότητας αναφοράς:

- στους παραγωγούς που αναφέρονται στο άρθρο 3 του κανονισμού (ΕΟΚ) αριθ. 857/84 και στη Βόρεια Ιρλανδία, στους παραγωγούς των οποίων η παραγωγή έχει πληγεί από έκτακτα γεγονότα,

- στις εκμεταλλεύσεις οικογενειακού χαρακτήρα στις οποίες η γαλακτοπαραγωγή αποτελεί κύρια δραστηριότητα και υπό τον όρο ότι η χορήγηση αυτή δεν οδηγεί σε υπέρβαση των 200 000 λίτρων,

- στους παραγωγούς των πλέον περιφερειακών μειονεκτικών ζωνών μεταξύ εκείνων που καθορίζονται σύμφωνα με το άρθρο 3 παράγραφοι 3 και 4 της οδηγίας 75/268/ΕΟΚ του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 797/85 (4),

και αφετέρου τη χορήγηση μιας ειδικής ποσότητας αναφοράς στους παραγωγούς που έχουν εγκατασταθεί προσφάτως.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 12 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 90 της 1. 4. 1984, σ. 13.

(2) ΕΕ αριθ. L 378 της 27. 12. 1989, σ. 3.

(3) ΕΕ αριθ. L 128 της 19. 5. 1975, σ. 1.

(4) ΕΕ αριθ. L 93 της 30. 3. 1985, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία (90/131/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^130^Q παράγραφος^2,

την πρόταση της Επιτροπής^(1),

σε συνεργασία με το Ευρωπαϊκό Κοινοβούλιο^(2),

ιΕχοντας υπόψη τη γνώμη της Οικονομικής και Κοινωνικής Επιτροπής^(3),

Εκτιμώντας:

ότι με την απόφαση 87/551/ΕΟΚ^(4), το Συμβούλιο θέσπισε ένα κοινοτικό πρόγραμμα συντονισμού της έρευνας και της ανάπτυξης στον τομέα της έρευνας στην ιατρική και την υγεία (1987-1991) ότι το άρθρο 7 παράγραφος 2 της απόφασης αυτής εξουσιοδοτεί την Επιτροπή να διεξάγει διαπραγματεύσεις για συμφωνίες με τις τρίτες χώρες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), με σκοπό τη συμμετοχή τους εν όλω ή εν μέρει στο πρόγραμμα αυτό

ότι με την απόφαση 87/177/ΕΟΚ^(5) το Συμβούλιο ενέκρινε, εξ ονόματος της Ευρωπαϊκής Οικονομικής Κοινότητας, τη σύναψη της συμφωνίας-πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, του Βασιλείου της Νορβηγίας

ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία,

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 7 της συμφωνίας^(6) εξ ονόματος της Κοινότητας.

Βρυξέλλες, 26 Φεβρουαρίου 1990.

Για το Συμβούλιο

Ο Πρόεδρος

M. SMITH

(1) EE ariu. C 223 thw 30. 8. 1989, s. 15.

(2) EE ariu. C 304 thw 4. 12. 1989, s. 34 kai apofash thw 14. 2. 1990 (den exei akomh dhmosiezuei sthn Epishmh Efhmerida).

(3) EE ariu. C 56 thw 7. 3. 1990.

(4) EE ariu. L 334 thw 24. 11. 1987, s. 20.

(5) EE ariu. L 71 thw 14. 3. 1987, s. 29.

(6) H hmeromhnia enarjevw isxzow thw szmfvniaw dhmosiezetai sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Ιανουαρίου 1990

για τον διορισμό ενός μέλους της Οικονομικής και Κοινωνικής Επιτροπής

(90/42/Ευρατόμ, ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 15ης Σεπτεμβρίου 1986 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1990 (1),

επειδή, μετά την παραίτηση του κ. Don Fernando Panizo Argos, που γνωστοποιήθηκε στο Συμβούλιο στις 13 Ιουλίου 1989, έχει κενωθεί μία θέση μέλους της Επιτροπής αυτής,

έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία της Ισπανίας στις 23 Νοεμβρίου 1989,

αφού έλαβε τη θετική γνώμη της Επιτροπής των Ευρωπαϊκων Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Don Zuan TESORO OLIVER διορίζεται μέλος της Οικονομικής και Κοινωνικής Επιτροπής, προς αντικατάσταση του κ. Don Fernando Panizo Argos για το υπόλοιπο της θητείας αυτού, δηλαδή ως τις 20 Σεπτεμβρίου 1990.

Βρυξέλλες, 22 Ιανουαρίου 1990.

Για το Συμβούλιο

Ο Πρόεδρος

M. O'KENNEDY

(1) ΕΕ αριθ. C 244 της 30. 9. 1986, σ. 2.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Δεκεμβρίου 1989

περί εγκρίσεως του προγράμματος μέτρων που παρουσίασε η ελληνική κυβέρνηση για το 1990 σχετικά με την αναδιάρθρωση του συστήματος γεωργικών ερευνών στην Ελλάδα

(Το κείμενο στην ελληνική γλώσσα είναι το μόνο αυθεντικό)

(90/7/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 85/360/ΕΟΚ του Συμβουλίου της 16ης Ιουλίου 1985 περί αναδιαρθρώσεως του συστήματος γεωργικών ερευνών στην Ελλάδα (1), και ιδίως το άρθρο 4,

Εκτιμώντας:

ότι, σύμφωνα με το άρθρο 4 παράγραφος 1 της απόφασης 85/360/ΕΟΚ, η ελληνική κυβέρνηση παρουσίασε το ετήσιο πρόγραμμα μέτρων για το 1990·

ότι με το πρόγραμμα που παρουσιάζεται είναι δυνατόν να επιτευχθεί η εφαρμογή στην Ελλάδα ενός συστήματος στατιστικών ερευνών στον αγροτικό τομέα που ανταποκρίνεται ικανοποιητικά στις κοινοτικές απαιτήσεις όσον αφορά τη στατιστική πληροφόρηση στον τομέα αυτόν·

ότι η ελληνική κυβέρνηση παρουσίασε επίσης μια έκθεση της εκτέλεσης του προγράμματος του προηγουμένου έτους·

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα μέτρων που παρουσίασε η ελληνική κυβέρνηση για το 1990, σχετικά με την αναδιάρθρωση του συστήματος γεωργικών ερευνών στην Ελλάδα εγκρίνεται.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 15 Δεκεμβρίου 1989.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 191 της 23. 7. 1985, σ. 53.
Αριθ.L333/66 ΕπίσημηΕφημερίδατωνΕυρωπαϊκωνΚοινοτήτων 30.11.90
ΔΙΟΡΘΩΤΙΚΑ
ΔιορθωτικόστηναπόφασητουΣυμβουλίουαριθ.90/408/EOKτης27ηςΙουλίου1990σχετικάμετη
σύναψησυμφωνίαςυπόμορφήανταλλαγήςεπιστολώνόσοναφοράτηνπροσωρινήεφαρμογήτουπρωτο­
κόλλουαριθ.2τοοποίοκαθορίζειτιςδυνατότητεςαλιείαςαστακούκαιτηναντίστοιχηχρηματοδοτική
αντιστάθμισηοιοποίεςπροβλέπονταιστησυμφωνίαγιατιςσχέσειςστοντομέατηςθαλάσσιαςαλιείας
μεταξήτηςΕυρωπαϊκήςΟικονομικήςΚοινότηταςκαιτουΒασιλείουτουΜαρόκουγιατηνπερίοδοαπό
1ηςΑπριλίου1990έως31Μαρτίου1991
(ΕπίσημηΕφημερίδατωνΕυρωπαϊκώνΚοινοτήτωναριS.L208της7ηςΑυγούστου1990)
Στησελίδα39:
—στηντετάρτηαιτιολογικήσκέψη,πέμπτηγραμμή,μετάτιςλέξεις«τωνΚαναρίωνΝήσων»,ναπροστε­
θούνοιλέξεις«καιτηςΘέουταςκαιΜελίλιας»,
—στοάρθρο2,δεύτερηγραμμή,μετάτηλέξη«Νήσων»,ναπροστεθούνοιλέξεις«καιτηςΘέουταςκαι
Μελίλιας»,
—στοάρθρο2,ένατηγραμμή,μετάτιςλέξεις«ΚαναρίωνΝήσων»,ναπροστεθούνοιλέξεις«ήτηςΘέου­
ταςκαιΜελίλιας».
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Οκτωβρίου 1989

για τις περιοχές τις οποίες αφορά το άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου που θεσπίζει ένα κοινοτικό πρόγραμμα για τη μετατροπή των βιομηχανικών ζωνών σιδήρου και χάλυβα (πρόγραμμα Resider)

(τα κείμενα στη γαλλική και την ολλανδική γλώσσα είναι τα μόνα αυθεντικά)

(89/598/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider) (1), και ιδίως το άρθρο 3 παράγραφος 2,

Εκτιμώντας:

ότι το άρθρο αυτό προβλέπει ότι το κοινοτικό πρόγραμμα εφαρμόζεται στις περιοχές που ανταποκρίνονται στα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του εν λόγω κανονισμού·

ότι οι περιοχές στις οποίες είναι δυνατό να εφαρμοστεί το κοινοτικό πρόγραμμα πρέπει να αποτελέσουν αντικείμενο αίτησης από μέρους του ενδιαφερομένου κράτους μέλους και ότι το Βασίλειο του Βελγίου υπέβαλε αίτηση στην Επιτροπή για το λόγο αυτό·

ότι η επαρχία της Λιέγης και η ζώνη βιομηχανίας σιδήρου του Σαρλερουά και του κέντρου (που συμπεριλαμβάνει την επαρχία του Σαρλερουά καθώς και τις δύο ζώνες που συνορεύουν με αυτή την επαρχία: προς βορρά, τον παλαιό δήμο της Ronquieres και τους δήμους La Louviere και Le Roeulx) ανταποκρίνονται στα προαναφερθέντα κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η επαρχία της Λιέγης και η ζώνη βιομηχανίας σιδήρου του Σαρλερουά και του κέντρου ανταποκρίνονται στα κριτήρια που αναφέρονται στο άρθρο 3 παράγραφος 1 και στα κατώτατα όρια που αναφέρονται στο άρθρο 4 παράγραφος 1 του κανονισμού (ΕΟΚ) αριθ. 328/88 του Συμβουλίου. Το κοινοτικό πρόγραμμα το οποίο θεσπίστηκε από τον εν λόγω κανονισμό είναι, κατά συνέπεια, εφαρμόσιμο στις περιοχές αυτές.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 24 Οκτωβρίου 1989.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 33 της 5. 2. 1988, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 30ής Οκτωβρίου 1989

για την τρίτη τροποποίηση της απόφασης 88/303/ΕΟΚ του Συμβουλίου για την αναγνώριση ορισμένων τμημάτων του εδάφους της Κοινότητας ως επισήμως απαλλαγμένων από την πανώλη των χοίρων ή ως απαλλαγμένων από την πανώλη των χοίρων

(89/578/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 89/360/ΕΟΚ (2), και ιδίως το άρθρο 4 β παράγραφος 1 στοιχείο γ),

Εκτιμώντας:

ότι με την απόφαση 88/303/ΕΟΚ (3), όπως τροποποιήθηκε τελευταία από την απόφαση 89/383/ΕΟΚ (4), αναγνωρίζονται ως επίσημα απαλλαγμένα από την πανώλη των χοίρων ορισμένα τμήματα του εδάφους του Βελγίου, της Ομοσπονδιακής Δημοκρατίας της Γερμανίας, της Γαλλίας, της Ελλάδας, των Κάτω Χωρών και της Ισπανίας, ορισμένα τμήματα του εδάφους της Ομοσπονδιακής Δημοκρατίας της Γερμανίας, της Γαλλίας, της Ιταλίας και της Ελλάδας αναγνωρίζονται ως απαλλαγμένα από την πανώλη των χοίρων ·

ότι σε ορισμένα τμήματα του εδάφους του Βελγίου δεν έχει σημειωθεί κρούσμα πανώλους των χοίρων για διάστημα μεγαλύτερο του ενός έτους· ότι δεν έχει δοθεί άδεια για εμβολιασμό κατά της πανώλους των χοίρων τουλάχιστον για τους 12 τελευταίους μήνες· ότι στις σχετικές εκμεταλλεύσεις δεν υπάρχουν χοίροι που έχουν εμβολιαστεί κατά της πανώλους των χοίρων κατά τους δώδεκα τελευταίους μήνες· ότι, κατά συνέπεια, τα εν λόγω τμήματα εδάφους πληρούν τις προϋποθέσεις που απαιτούνται για να αναγνωρισθούν ως επίσημα απαλλαγμένα από πανώλη των χοίρων για τις ενδοκοινοτικές συναλλαγές·

ότι, στο πλαίσιο σχεδίου εξάλειψης της ασθένειας, η Επιτροπή, με την απόφαση 89/224/ΕΟΚ(5), όπως τροποποιήθηκε από την απόφαση 89/553/ΕΟΚ (6), αναγνώρισε ορισμένες περιοχές στο Βέλγιο ως επίσημα απαλλαγμένες από την πανώλη των χοίρων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/303/ΕΟΚ του Συμβουλίου τροποποιείται ως εξής:

1. Στο παράρτημα Ι κεφάλαιο 5, προστίθεται η ακόλουθη περίπτωση:

«- Δυτική Φλάνδρα.»

2. Στο παράρτημα ΙΙ κεφάλαιο 2, το κείμενο της παύλας αντικαθίσταται από το ακόλουθο κείμενο:

«- Η επαρχία της Αμβέρσας.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Οκτωβρίου 1989.

Για το Συμβούλιο

Ο Πρόεδρος

J.-P. SOISSON

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 153 της 6. 6. 1989, σ. 29.

(3) ΕΕ αριθ. L 132 της 28. 5. 1988, σ. 76.

(4) ΕΕ αριθ. L 181 της 28. 6. 1989, σ. 48.

(5) ΕΕ αριθ. L 92 της 5. 4. 1989, σ. 25.

(6) ΕΕ αριθ. L 300 της 18. 10. 1989, σ. 18.